ՈՒԵՖԱ-ի Ազգերի լիգայում հաղթական մեկնարկ ունենալով՝ սեպտեմբերի 7-ին Հայաստանի հավաքականի ֆուտբոլիստներն ու մարզչական շտաբը մեկնեցին Մակեդոնիա։ Սկոպյեում սեպտեմբերի 9-ին սպասվում է Մակեդոնիայի եւ Հայաստանի ազգային հավաքականների հանդիպումը, որի արդյունքը կարող է շատ հարցերի պատասխանել, այդ թվում՝ արդյո՞ք հայ ֆուտբոլասերների ակնկալիքը խմբում առաջին տեղը զբաղեցնելու առումով իրատեսական է։